Ramaphosa spreek weer vanaand die land toe | Maroela Media
Pres. Cyril Ramaphosa sal vanaand weer die land toespreek rakende die jongste verwikkelinge tydens die Covid-19-pandemie.
Khusela Diko, Ramaphosa se woordvoerder, het bevestig dat die president die land na verwagting om 20:00 sal toespreek.
"Die president se toespraak volg ná 'n aantal vergaderings van die kabinet en die nasionale Covid-19-bevelsraad," het sy gesê.
Die president se toespraak sal regstreeks op verskeie TV-kanale en radiostasies en 'n reeks aanlyn platforms uitgesaai word.
Daar word verwag dat Ramaphosa moontlik 'n aankondiging sal maak oor of skole gaan oopbly. Vakbonde eis dat skole weer sluit tot ná die pandemie 'n piek in Suid-Afrika bereik het omdat leerders en onderwysers se lewens kwansuis bedreig word indien skole oop bly. Daar word berig dat skole vir drie weke kan sluit.
Ramaphosa het op 12 Julie laas die land toegespreek. Tydens dié toespraak het Ramaphosa aangekondig dat die drankverbod onmiddellik weer in werking is en dat 'n aandklokreël weer sal geld. Daar is ook aangekondig dat die bevelsraad en kabinet besluit het dat die land in dié stadium op vlak 3 sal bly. Die nasionale ramptoestand is tot 15 Augustus verleng.
Hulle gaan skole toemaak.
Ek hoop nie hy raak weer 'n klomp goed kwyt wat later weer reggestel moet word nie.
Hier kom ń ding, dink hulle moet begin vure doodslaan, om moontlike regstappe te vermy……. Lockdown 3 sal bly…….!!
Bla-bla-bla en bla…..
Cyril se vanaand n klomp goed net om more weer deur kopdoek zuma verander te word . Ek reken die anc se wiele het al n 100 dae terug verloor met die virustydperk . Hulle het nie n idee wat in die regte wereld aangaan nie .